**Η Γοργόνα και ο Δύτης**

Ήταν κάποτε μια γοργόνα..Όμορφη και καλόκαρδη. Η Γοργόνα ταξίδευε χαρούμενη στο βυθό.
Είχε για φίλο έναν δύτη.
Κολυμπούσαν παρέα ανάμεσα σε κοράλλια, ψάρια και φυσαλίδες.

Μια μέρα, όπως εξερευνούσαν μια σπηλιά,
συνάντησαν ξαφνικά έναν καρχαρία!
Ο δύτης τρόμαξε και άρχισε να κάνει πίσω.

Η Γοργόνα τον πλησίασε ήρεμα και του είπε:

— Μην ανησυχείς! Πάμε γρήγορα να φύγουμε από εδώ.
Πάμε εκεί που κολυμπούν οι θαλάσσιες χελώνες. Είναι ήρεμα και όμορφα!

Ο δύτης την κοίταξε και χαμογέλασε:

— Καλή ιδέα! Και ευκαιρία να μαζέψω μερικές πλαστικές σακούλες.
Οι θαλάσσιες χελώνες τις μπερδεύουν με μέδουσες και μπορεί να τις φάνε κατά λάθος...

Έτσι λοιπόν, οι δυο φίλοι έφυγαν χορεύοντας μέσα στο νερό,
προς έναν πιο καθαρό και ασφαλή βυθό,
εκεί που οι χελώνες κάνουν βόλτες και τα κύματα τραγουδούν!